कानपुर। निर्मल और अविरल गंगा के लिए गोमुख से गंगासागर तक आईटीबीपी के रिवर राफ्टिंग अभियान के दौरान जगह-जगह से इकट्ठा किए गए गंगा के सैंपल आंख खोलने वाले साबित हाेंगे। आईआईटी समेत अन्य सरकारी आंकड़े और फोटो जीआईएस और सेटेलाइट से खींचे गए हैं। ऐसे में आईटीबीपी के सैंपल और फोटो जमीनी हकीकत बयां करेंगे। यह हकीकत सोमवार को राज्य गंगा नदी अभिकरण के तकनीकी विशेषज्ञ आरपी शुक्ला ने आईटीबीपी के स्वर्ण जयंती समारोह के तहत हुए जागरूकता अभियान में बयां की। गंगा बैराज पर सोमवार को आयोजित समारोह में उन्होंने निबंध प्रतियोगिता के विजेता स्कूली बच्चों को भी पुरस्कृत किया।